Dolizi

Dolizi (), dar žinomas kaip Lubomas () – miestas vakariniame Niario regione, Kimongo rajone, Konge. Tai trečias pagal dydį Kongo miestas, svarbus komercinis centras. Mieste gyvena 106,3 tūkst. žmonių (2005 m. duomenys).

Mieste yra daug smulkių medienos įmonių.

Miestas pasižymi aktyviu naktiniu gyvenimu.

Transportas 
Dolizi yra pagrindinis geležinkelio mazgas (viena didžiausių geležinkelio stočių), jungia Kongo okeaninį geležinkelį su Mbinda prie Gabono sienos. Šalia Dolizi yra Dolizi oro uostas.

Istorija 

Miesto pradžia – Kongo Okeaninio geležinkelio stotis, pavadinta leitenanto Albero Dolizi (Albert Dolisie) garbei. 

1972 m., plėtojantis gyvenvietei aplink geležinkelį, jau buvo 20 000 gyventojų. 

1975 m. miestas pervadintas Lubomu. 

Po 1997 ir 1999 m. pilietinių karų, miestas stipriai išaugo, masiškai keliantis gyventojams iš kaimiškų vietovių į miestą.

Sportas 
 Dolizio „AC Léopards“, o trumpai AC Léopards – profesionalus futbolo klubas, žaidžiantis aukščiausioje šalies lygoje. Dar žinomas kaip AC Léopard de Dolisie. 
 Namų rungtynes žaidžia Dolizio miesto stadione, pavadintame Kongo Respublikos prezidento Denis Sassou Nguesso garbei (), talpinančiame daugiau nei 20 tūkst. žiūrovų.

Išnašos 

Kongo Respublikos miestai